
ELŐTERJESZTÉS

Szombathely Megyei Jogú Város Közgyűlése
2026. szeptember 24-i ülésére


KIEGÉSZÍTŐ BESZÁMOLÓ
az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről



Tisztelt Közgyűlés!



												
2026. szeptember 7-én dr. László Győző alpolgármester úr a Pécsi Tudományegyetem szombathelyi képzési központja által szervezett jótékonysági futáson vett részt Horváth Soma alpolgármester úrral közösen.

Szeptember 8-án Bokányi Adrienn tanácsnok asszony előadást tartott az European Urban Initiative magyar kontakt pontjának meghívására. Az előadás, a korábban Szombathely által sikeresen teljesített City-to-City projekt tapasztalatokról szólt, melynek köszönhetően a résztvevők megismerkedhettek a projekt lebonyolításának menetével és kritériumaival. 

Szeptember 8-án Kelemen Krisztián tanácsnok úr fogadóórát tartott a Víztorony épületében.

Szeptember 9-én Horváth Soma alpolgármester úr köszöntötte a Retro Páholy – Filmslágerek élő nagykoncert résztvevőit, amely az Aktív időskor program keretében került megrendezésre a Sportházban.

Szeptember 10-én rendkívüli közgyűlést tartott Szombathely képviselő-testülete. A rendkívüli közgyűlést követően a sajtó munkatársaival nyilvános bejáráson vettem részt az Olad Plató azbesztszennyezéssel érintett utcáin, melyen jelen volt a kivitelezést végző Kft. ügyvezetője is.

Szeptember 10-én dr. László Győző alpolgármester úr a WDF Savaria Darts verseny sajtótájékoztatóján vett részt.
Szeptember 10-én Bokányi Adrienn tanácsnok asszony a Ticca4Danube projekt keretein belül mentorálási műhelymunkán vett részt. 

A Zenés beszélgetések sorozat a Savaria Szimfonikus Zenekar 2026/27-es évadának egyik legszemélyesebb hangvételű koncertsorozata. Ezeken az estéken nemcsak művek hangzanak el, hanem azok hátteréhez, gondolati világához és kulturális kapcsolódásaihoz is közelebb kerülhet a közönség. 
A sorozat estjein Vajda Gergely karmester úr és meghívott beszélgetőtársai közösen keresik a kapcsolódásokat zene, történelem, irodalom, színház és közélet között. A Zenész beszélgetések első estjén, szeptember 11-én én beszélgettem Vajda Gergellyel a Bartók teremben.

Szeptember 11-én dr. László Győző alpolgármester úr a XVII. Horváth Zoltán Emléktorna keretében megtartott megemlékezésen mondott beszédet és helyezett el koszorút az egykori kosárlabdázó emlékére. A rendezvényen 
dr. Horváth Attila alpolgármester úr is részt vett.

Szeptember 11-én Horváth Soma alpolgármester úr emlékező beszédet mondott dr. Gál József művelődéstörténész és helytörténész temetésén. Ezt követően részt vett az MMIK-ban megrendezett „Vas vármegye aktuális kulturális helyzete – Generációváltás a kultúrafogyasztásban” című pódiumbeszélgetésen.

A XVII. Horváth Zoltán Emléktorna döntőjében szeptember 12-én, a házigazda Falco az Alba Fehérvárral találkozott.  Az eredményhirdetésen dr. Horváth Attila alpolgármester úrral vettünk részt.

Szeptember 12-én Horváth Soma alpolgármester úr köszöntötte a megjelenteket a Derkovits Városrészért Egyesület által szervezett családi napon. 

Szeptember 12-én Németh Ákos tanácsnok úr részt vett az Isis Big Band és Caritas szervezésében megrendezésre került Szeretet-Swing jótékonysági koncerten a Bartók teremben. 

Szeptember 14-én Bokányi Adrienn tanácsnok asszony lakossági fórumon vett részt a Stromfeld lakótelep parkolási problémáival kapcsolatban. 

A Hello Savaria! programsorozat részeként október 17-én DESH ad koncertet Szombathelyen a Schaeffler Arena Savariában. A koncerttel kapcsolatban a rendező cégekkel együtt tartottunk sajtótájékoztatót a Városházán szeptember 15-én. 

Szeptember 15-én dr. László Győző alpolgármester úr a Torna Világkupa sajtótájékoztatóján vett részt.

Szeptember 16-án a Megyei Jogú Városok Szövetsége által megszervezésre került önkormányzati érdekszövetségi egyeztetésen vettem részt Székesfehérváron.

Szeptember 16-án dr. László Győző alpolgármester úr a Hegedüs Csaba birkózó terem névadó ünnepségén vett részt, ahol köszöntőbeszéddel üdvözölte a jelenlévőket.

Szeptember 16-án Horváth Soma alpolgármester úr a civil szervezetek képviselőivel együtt részt vett a Civil Fórumon.

A Klímabarát Települések Szövetsége szeptember 17-18. között megtartotta a tudásmegosztó, kapcsolatépítő, egyben a kötetlenebb közösségépítést szolgáló szabadegyetemét tagtelepüléseik számára Gyenesdiáson a LIFE Jövőnk Kertje projekt keretében, melyen Németh Ákos tanácsnok úr vett részt.

 A szombathelyi “Viva Savaria – Élj egészségesen, élj tovább!” önkormányzati egészségfejlesztési program újabb mérföldkőhöz érkezett. A közelmúltban a győri fejlesztésű QAYA egészségfejlesztési ökoszisztéma alkotói figyeltek fel a szombathelyi kezdeményezésre, melyben olyan példaértékű közösségi egészségprogramot láttak, amelynek céljai és szemlélete szorosan kapcsolódnak elképzeléseikhez.
Az együttműködésről, melynek keretében a Viva Savaria programhoz csatlakozók 2027. február 28-ig díjmentesen használhatják a QAYA alkalmazást. Minderről szeptember 17-én tartottunk sajtótájékoztatót a Városházán a QAYA fejlesztői csapata képviselőjével, dr. Kovács Norbert úrral.

Szeptember 17-én Kelemen Krisztián tanácsnok úr részt vett az Öko Expo rendezvényen, amit a Haladás Sportkomplexumban tartottak.

Városi nagytakarítást tartottunk szeptember 18-án Szombathelyen, a „Vigyázzunk együtt Szombathelyre!” program keretében. A szemétszedéshez a képviselő-testület tagjai, önkormányzati cégek és intézmények dolgozói, civil szervezetek, egyesületek, valamint a polgármesteri hivatal munkatársai is csatlakoztak.

Szeptember 18. és 20. között dr. László Győző és dr. Horváth Attila alpolgármester urakkal közösen kiküldetésen vett részt Ungváron, Ukrajnában, az Ungvár Város Napja alkalmából rendezett ünnepségen.  

Szeptember 18-án Horváth Soma alpolgármester és Kelemen Krisztián tanácsnok úr Prof. Dr. Széll Kálmán nyugalmazott osztályvezető főorvos, professzor emeritus, főiskolai és címzetes egyetemi tanár, Szombathely Díszpolgára temetésén képviselték Szombathely Megyei Jogú Önkormányzatát.

Szeptember 19-én Kelemen Krisztián tanácsnok úr részt vett a „Nyitott piacok napja” rendezvényen, ahol köszöntő beszédet mondott.

September 19-én és 20-án Kelemen Krisztián tanácsnok úr részt vett a Volvo Alpok Autó Torna Világkupán a Schaeffler Arena Savariában, ahol érmeket adott át a versenyzőknek.

Kilencedik alkalommal ültettünk emlékfát szeptember 21-én a Szombathelyen született gyermekek tiszteletére a Csónakázótó szigetén, a gyermekek világnapjához kapcsolódóan. Az eseményen köszöntöttem a szülőket és gyermekeiket, majd a szülőkkel közösen elültettük az idei születések fáját, egy ezüst hársfát. 
A fánál elhelyezett, QR kóddal ellátott tábla segítségével mindenki megtekintheti az adott évben született szombathelyi gyermekek nevét.
 
Szeptember 21-én dr. László Győző alpolgármester úr a Premium StrongMan League Team Challenge sajtótájékoztatóján vett részt.

Szeptember 23-án dr. László Győző alpolgármester úr a VI. Városi Diák és Szabadidősport Nap megnyitóján vett részt. Továbbá ezen a napon dr. László Győző alpolgármester úr képviselői fogadóórát tartott a Herényiek Házában.

Szeptember 23-án Horváth Soma alpolgármester úr képviselői fogadóórát tartott a Derkovits Városrészi Szent Márton Katolikus Általános Iskola épületében.

Tisztelt Közgyűlés!


Magyarország Alaptörvénye ’A Bíróság’ fejezetének 27. cikk (2) bekezdése értelmében a törvény által meghatározott ügyekben és módon nem hivatásos bírák (ülnökök) is részt vesznek az ítélkezésben. A bírák jogállásáról és javadalmazásáról szóló 2011. évi CLXII. törvény (továbbiakban: Bjt.)  216. § (1) bekezdése rendelkezik arról, hogy az ülnökök megbízatása 4 évre szól. A soron kívüli ülnökválasztás eredményeképpen megválasztott ülnökök megbízatása a következő soros ülnökválasztás alkalmával lejár.  A Bjt. 217. § (4) bekezdése alapján, ha a megválasztott ülnökök száma nem éri el az OBH elnöke által megállapított létszámot, az OBH elnöke kezdeményezheti a köztársasági elnöknél a soron kívüli ülnökválasztás kiírását.  A Köztársasági Elnök - az Országos Bírósági Hivatal Elnökének előterjesztésére – a 137/2026. (VI.29.) KE határozatában soron kívüli bírósági ülnökválasztást tűzött ki 2026. június 30. és 2026. szeptember 30. napja közé eső időtartamra. Az egyes bíróságokhoz megválasztandó ülnökök számát az Országos Bírósági Hivatal elnöke 31.SZ/2026.(VI.11.) OBHE határozatának mellékletében állapította meg. 

Az OBH Elnöke a Szombathelyi Törvényszékre összesen a polgári perrendtartásról szóló 2016. évi CXXX. törvény (Pp.) 510.§-ban meghatározott munkaügyi perben eljáró bíróságra 2 fő ülnököt, továbbá a fiatalkorúak büntető ügyében eljáró bíróságra 2 fő ülnök megválasztását tartja szükségesnek. Ebből Szombathely Megyei Jogú Város Közgyűlése 1 fő ülnököt (Pp. 510. §) és 1 fő fiatalkorúak büntető ügyében eljáró ülnököt választhat meg a Szombathelyi Törvényszékhez. Az OBH szóban forgó határozatának mellékletében szereplő másik két ülnököt a Vas Vármegyei Közgyűlés jogosult megválasztani.

Tájékoztatom a Tisztelt Közgyűlést, hogy ennek eleget téve a bírósági ülnökválasztás előkészítése során a választási feladatokról, valamint, hogy kettős választás ne történjen a törvényszékre a bírósági ülnökjelölések tekintetében folyamatosan együttműködtünk a Vas Vármegyei Önkormányzattal. 

Bírósági ülnöknek általános feltétel szerint az a 30. évét betöltött magyar állampolgár választható meg, aki nem áll cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem. Az ülnök nem lehet tagja pártnak, és politikai tevékenységet nem folytathat. Az ülnök megbízatása megszűnik a 70. év betöltésével.
A fiatalkorúak elleni büntetőeljárásban ülnökként a büntetőeljárásról szóló 2017. évi XC. törvény (Be.) 680.§ (5) bekezdésében rögzített különös feltétel szerint kizárólag pedagógus, pszichológus és a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt. 
Az ülnökök jelölés alapján választhatók meg és egy jelölt kizárólag egy bírósághoz választható. 

A Bjt. 213. § (1) bekezdés értelmében az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek – kivéve pártokat – jelölik.  
A fiatalkorúak büntető ügyeiben eljáró bíróság pedagógus ülnökeit /Bjt. 213. § (2) bek. a) pontja/ a bíróság illetékességi területén működő alapfokú és középfokú nevelési-oktatási intézmények tantestületei, a nem pedagógus ülnökeit /Bjt. 213. § (2) bek. b) pontja/ az egyesületek, kivéve a pártokat, a foglalkozásuk szerinti érdekképviseleti szervek, valamint az őket a Be. 680.§ (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik. 
A Bjt. 213. § (4) bekezdés szerint a munkaügyi bíróságként eljáró bíróság ülnökeit elsősorban a munkavállalók és munkaadók érdek-képviseleti szervei jelölik. 

Annak érdekében, hogy a bírósági ülnökjelölés lehetőségeiről az érdekeltek tudomást szerezzenek, az erről szóló FELHÍVÁS a SAVARIA FÓRUM online felületén és a város hivatalos honlapján is megjelent. Írásban közvetlenül kerestem meg a Szombathelyi Érdekegyeztető Tanácsban közreműködő munkavállalói és munkaadói érdek-képviseleti szervezetek vezetőit, a helyi egyesületeket a bíróság illetékességi területén működő a gyermekvédelmi ellátórendszerben foglalkoztató szervek vezetőit, a pedagógiai képviseletek és egyesületek elnökeit, akiket résztelesen tájékoztattam a 2026. évi soron kívüli ülnökválasztásról, a jelölés lehetőségéről és annak feltételeiről.   
A felhívás és a közvetlen megkeresések nyomán az ülnökjelölésre megadott 2026. szeptember 10-ei határidőig az előterjesztés mellékletében felsorolt személyekre érkezett jelölés.
A bírósági ülnökjelölésekhez csatolni kellett a jelölt elfogadó, valamint arra irányuló nyilatkozatát, hogy a bírósági ülnökké jelöléséhez szükséges, a korábban ismertetett jogszabályban rögzített feltételekkel rendelkezik továbbá   hatósági erkölcsi bizonyítvány benyújtásával kellett igazolni, hogy büntetlen előéletű és nem áll közügyektől eltiltás hatálya alatt. A fiatalkorúak büntető ügyeiben eljáró nem pedagógus ülnökjelölteknek ezen felül igazolniuk kellett a megválasztásukhoz szükséges adatokat és tényeket az ezeket tartalmazó dokumentumok csatolásával. (pedagógus, pszichológus diploma másolata, a Be. 680. § (5) bek. c) pontja szerinti munkáltatói igazolás). 
Ezen igazolási kötelezettségek teljesítése nélkül ülnökké megválasztani a jelöltet nem lehet. Tájékoztatom a Tisztelt Közgyűlést, hogy valamennyi ülnökjelölt megfelelt a Bjt.-ben megállapított feltételeknek. 
A bírósági ülnökjelöltek a nyilatkozataikban hozzájárultak, hogy megválasztásukat a testület nyilvános ülésen tárgyalja. 

A bírósági ülnöknek jelöltek száma a Szombathelyi Törvényszék tekintetében megegyezik az OBH elnöke által meghatározott megválasztható ülnökök számával.

A Szombathelyi Törvényszéket a jelölési határidő lejártát követően tájékoztattuk a beérkezett ülnökjelölésekről és előzetes véleményezésüket kértük Szombathely Megyei Jogú Város Közgyűlése által megválasztandó személyek tekintetében. 
Mindezek alapján, és a bíróság előzetes véleményezését figyelembe véve teszek javaslatot a megválasztandó bírósági ülnökök személyére. 

Kérem a Tisztelt Közgyűlést, hogy az előterjesztést megtárgyalni, és a Szombathelyi Törvényszéken a következő soros ülnökválasztásig az ítélkezésben résztvevő bírósági ülnököket a határozati javaslat szerint megválasztani szíveskedjék.

Melléklet

mérlegképes könyvelő
	magánszemély

	 
	 
	 
	 
	 
	 

	Szombathelyi Törvényszék
	 
	 
	 
	 
	 

	fk. b. ügyében eljáró ülnök
	Szandi Tímea
	1968
	családsegítő
	diplomás szociálpedagógus
	Pálos Károly Szociális Szolgáltató 
Központ és Gyermekjóléti Szolgálat







2. 


Tisztelt Közgyűlés!


Tájékoztatom a Tisztelt Közgyűlést, hogy Vajkovics Richárdné, az Egészségügyi Szakmai Bizottság nem képviselő tagja 2026. június 19. napján lemondott a bizottsági tagsági tisztségéről.

A Magyarország helyi önkormányzatairól szóló 2011. évi CLXXXIX. törvény 58. § (1) bekezdése értelmében a bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. Az Mötv. 58. § (3) bekezdése értelmében a bizottság tagja e megbízatásáról írásban lemondhat. A lemondásáról szóló nyilatkozatot a polgármester részére kell benyújtani. A megbízatás a lemondásban meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napján szűnik meg. A lemondás nem vonható vissza, továbbá érvényességéhez nem szükséges a képviselő-testület elfogadó nyilatkozata.

Vajkovics Richárdné megbízatása a fentiek alapján 2026. június 19. napján megszűnt, amelyre tekintettel az alábbi változtatást kezdeményezem a bizottsági tagok személyében:
· az Egészségügyi Szakmai Bizottságba Vajkovics Richárdné nem képviselő tag helyére Dr. Károssy Csaba nem képviselő tagot,
· a Fenntarthatósági és Klímastratégiai Szakmai Bizottságba Dr. Károssy Csaba nem képviselő tag helyére Szuhai Viktor képviselő tagot
javaslom megválasztani 2026. október 1. napjától.

Az Mötv. 58. § (2) bekezdés alapján a képviselő-testület a bizottság személyi összetételét, létszámát a polgármester előterjesztésére bármikor megváltoztathatja, amelyre tekintettel javaslom a Tisztelt Közgyűlésnek a fenti bizottsági tagcsere támogatását.

Kérem, hogy a Tisztelt Közgyűlés szíveskedjen az előterjesztést megtárgyalni, és a határozati javaslatokat elfogadni. 



3.



Tisztelt Közgyűlés!



Az SZMSZ 76. §-a alapján a Közgyűlés által átruházott hatáskörben hozott intézkedéséről a polgármester a Közgyűlés következő ülésén köteles tájékoztatást adni.

Az előző Közgyűlés óta, a 2026. június 16. – szeptember 21. közötti időszakban az átruházott hatáskörben hozott polgármesteri döntések száma az alábbiak szerint alakult:

	Átruházott hatáskörök önkormányzati rendelet szerint
	Meghozott döntések száma

	A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet

	1. a személyi térítési díj összegének megállapítása, ha a kötelezett az intézményvezető döntésének jogszerűségét vitatja, vagy méltányosságból annak csökkentését, illetve elengedését kéri
	19

	A helyiségbérlet szabályairól szóló 17/2006. (V.25.) önkormányzati rendelet

	2. helyiségbérleti jog meghosszabbítása
	2

	3. bérlő kijelölése
	4

	4. hozzájárulás megadása, amennyiben a bérbeadói hozzájárulás mérlegelésen alapul vagy nem tagadható meg
	2

	A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályai megállapításáról szóló 36/2010. (XII.1.) önkormányzati rendelet

	5. városi érdek alapján kiemelten fontos szakemberek letelepedésének elősegítésére szolgáló lakás bérlőjének kijelölése
	1

	6. MOP-Házban elhelyezésre kerülő szálláshasználó kijelölése
	1

	A közterület használatának szabályairól szóló 2/2011. (I.31.) önkormányzati rendelet

	7. közterület-használattal kapcsolatos feladatok ellátása
	137

	A környezet- és természetvédelem helyi szabályairól szóló 33/2012. (XI.12.) önkormányzati rendelet

	8. közterületen tartandó szabadtéri rendezvény zajkibocsátási határértékének megállapítása
	21

	Szombathely Megyei Jogú Város Önkormányzata közútkezelői hatáskörei átruházásáról szóló 7/2013. (III.6.) önkormányzati rendelet

	9. egyes, a közúti közlekedésről szóló 1988. évi I. törvényben meghatározott hatáskörök gyakorlása
	273

	Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet

	10. a korlátozottan forgalomképes törzsvagyontárgyak vonatkozásában a tulajdonosi jogok gyakorlása 15 millió forint értékhatárig
	2

	11. időszakos (legfeljebb 10 nap időtartamra vagy adott rendezvényhez kapcsolódó) ingyenes használat engedélyezése
	3

	12. döntés a társaságok legfőbb szervének hatáskörébe tartozó és bizottságra át nem ruházott kérdésekben
	3

	13. döntés szolgalmi jogot vagy használati jogot alapító visszterhes szerződések megkötéséről, önkormányzati tulajdonú ingatlanra vonatkozó fellebbezési jogról való lemondásról, tulajdonosi hozzájárulás megadásáról, jelzálogjog, illetve elidegenítési és terhelési tilalom feloldásáról, elővásárlási jogról történő lemondásról, tulajdonostársi hozzájárulás megadásáról
	10

	A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet

	14. települési támogatások megállapítása iránti eljárás, köztemetés elrendelése
	3006

	A településkép védelméről szóló 26/2017. (XII.20.) önkormányzati rendelet

	15. településképi bejelentés tudomásul vétele
	56

	16. településképi vélemény
	7

	Szent Márton Esélyegyenlőségi Támogatási Program működtetéséről szóló 1/2018. (II.21.) önkormányzati rendelet

	17. pontszám megállapítása
	1

	Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet

	18. az ajánlatkérő nevében a közbeszerzési eljárást lezáró döntés meghozatala
	2

	Az önkormányzat 2026. évi költségvetéséről szóló 3/2026. (II.27.) önkormányzati rendelet

	19. a költségvetésért felelős alpolgármester javaslata alapján két költségvetési rendeletmódosítás közötti időben előirányzat átcsoportosítás végrehajtása
	7

	Összesen:
	3557



E döntések közül a Magyarország helyi önkormányzatairól szóló 2011. évi CLXXXIX. törvény 52. § (2) bekezdése alapján nem hatósági döntésként a Vas Vármegyei Kormányhivatalnak 449 határozat került megküldésre.



Kérem a Tisztelt Közgyűlést, hogy a tájékoztatót elfogadni szíveskedjen.


Szombathely, 2026. szeptember „      ”



									/: Dr. Nemény András :/




I. 

HATÁROZATI JAVASLAT
…../2026. (IX. 24.) Kgy. számú határozat


1./	Szombathely Megyei Jogú Város Közgyűlése a bírák jogállásáról és javadalmazásáról szóló 2011. évi CLXII. törvény 215. § (1) bekezdése alapján a Szombathelyi Törvényszékhez, a polgári perrendtartásról szóló 2016. évi CXXX. törvény 510. § szerinti, munkaügyi perben eljáró elsőfokú bíróságra ülnöknek Bősze Andreát a következő soros bírósági ülnök választásig megválasztja.

2./	Szombathely Megyei Jogú Város Közgyűlése a bírák jogállásáról és javadalmazásáról szóló 2011. évi CLXII. törvény 215. § (1) bekezdése alapján a Szombathelyi Törvényszékhez a büntetőeljárásról szóló 2017. évi XC. törvény 680. § (5) bekezdése szerinti, a fiatalkorúak elleni büntetőeljárásban eljáró bírósági ülnöknek a következő soros bírósági ülnök választásig Szandi Tímeát megválasztja.

3./	A Közgyűlés felkéri a polgármestert, hogy a megválasztott ülnökök névjegyzékét és a jelölést elfogadó nyilatkozatokat a Szombathelyi Törvényszék elnökéhez továbbítsa. 
Felkéri a polgármestert, hogy az ülnököknek a megbízóleveleket adja át. 

Felelősök: 	Dr. Nemény András polgármester
		Dr. Károlyi Ákos jegyző
		/a végrehajtás előkészítéséért:
        Nagyné Dr. Gats Andrea, a Jogi és Képviselői Osztály vezetője/

Határidő:	2026. október 15.




II.



HATÁROZATI JAVASLAT
…../2026. (IX. 24.) Kgy. számú határozat

1./	Szombathely Megyei Jogú Város Közgyűlése az Mötv. 58. § (2) bekezdése alapján Dr. Károssy Csaba nem képviselő tagot 2026. október 1. napjától
- visszahívja a Fenntarthatósági és Klímastratégiai Szakmai Bizottságból, és ezzel egyidejűleg 
- megválasztja az Egészségügyi Szakmai Bizottság nem képviselő tagjának Vajkovics Richárdné lemondása miatt a megüresedett helyre a képviselő-testület megbízatásának időtartamára.

2./	A bizottsági tag díjazására a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásának megállapításáról szóló önkormányzati rendelet vonatkozik.

Felelős:		Dr. Nemény András polgármester
		(A végrehajtás előkészítéséért: 
Nagyné Dr. Gats Andrea, a Jogi és Képviselői Osztály vezetője)

Határidő:	azonnal




III.


HATÁROZATI JAVASLAT
…../2026. (IX. 24.) Kgy. számú határozat

1./  		Szombathely Megyei Jogú Város Közgyűlése az Mötv. 58. § (2) bekezdése alapján a Fenntarthatósági és Klímastratégiai Szakmai Bizottságba Dr. Károssy Csaba megüresedett helyére Szuhai Viktor képviselőt választja meg 2026. október 1. napjától kezdve a képviselő-testület megbízatásának időtartamára.

2./ 		A bizottsági tag díjazására a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásának megállapításáról szóló önkormányzati rendelet vonatkozik.

Felelős:		Dr. Nemény András polgármester
		(A végrehajtás előkészítéséért: 
Nagyné Dr. Gats Andrea, a Jogi és Képviselői Osztály vezetője)

Határidő:	azonnal



IV.
HATÁROZATI JAVASLAT
……/2026. (IX.24.) Kgy. számú határozat

Szombathely Megyei Jogú Város Közgyűlése az SZMSZ 76. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

Felelős:		Dr. Nemény András polgármester
		Dr. Károlyi Ákos jegyző
		(A végrehajtásért felelős:
Nagyné Dr. Gats Andrea, a Jogi és Képviselői Osztály vezetője)

Határidő:	azonnal






					
……….	……….	……….	……….	……….	……….	……….		
Irodav.	Osztályv.	Jogi ov.	Aljegyző	Alpm. 1	Alpm. 2	Alpm. 3	PM Kabinet
								főnök	

